ไทยพาณิชย์แต่งตั้ง 4 ผู้บริหารใหม่
ธนาคารไทยพาณิชย์เสริมทัพผู้บริหาร รองรับการแข่งขันทางธุรกิจ พร้อมผลักดันองค์กรให้พร้อมรองรับความต้องการบริการทางการเงินอย่างครบวงจรจากลูกค้าทุกกลุ่ม&nbsp; แต่งตั้งผู้บริหารใหม่ 4 ราย&nbsp; ดูแลงานด้านการให้บริการลูกค้าธุรกิจขนาดใหญ่ งานวาณิชธนกิจ การบริหารความสัมพันธ์ลูกค้า และการวิเคราะห์ความเสี่ยงสินเชื่อ&nbsp;
30 มิ.ย. 2553

ธนาคารไทยพาณิชย์เสริมทัพผู้บริหาร รองรับการแข่งขันทางธุรกิจ พร้อมผลักดันองค์กรให้พร้อมรองรับความต้องการบริการทางการเงินอย่างครบวงจรจากลูกค้าทุกกลุ่ม  แต่งตั้งผู้บริหารใหม่ 4 ราย  ดูแลงานด้านการให้บริการลูกค้าธุรกิจขนาดใหญ่ งานวาณิชธนกิจ การบริหารความสัมพันธ์ลูกค้า และการวิเคราะห์ความเสี่ยงสินเชื่อ  
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า “ปัจจุบันธุรกิจธนาคารพาณิชย์มีการแข่งขันสูง ทั้งจากสถาบันการเงินภายในประเทศ และต่างประเทศ องค์กรจึงต้องปรับตัวให้ทันกับสถานการณ์ที่เปลี่ยนแปลงอย่างรวดเร็ว  ทั้งนี้บุคลากรที่มีความรู้ความชำนาญ นับเป็นปัจจัยสำคัญที่ส่งเสริมให้องค์กรประสบความสำเร็จ  สำหรับธนาคารไทยพาณิชย์มีการเติบโตมากขึ้นเรื่อย ๆ อย่างต่อเนื่อง ดังนั้นจึงจำเป็นต้องมีนักบริหารมืออาชีพเข้ามาช่วยเสริมในส่วนของธุรกิจที่ขยายตัวเพิ่มขึ้น ตัวอย่างเช่นในปีนี้ธนาคารมีนโยบายบุกตลาดกลุ่มลูกค้าธุรกิจขนาดใหญ่ ซึ่งลูกค้ากลุ่มนี้ต้องมีบุคลากรที่มีความชำนาญโดยเฉพาะเข้ามาช่วยพัฒนาให้เกิดนวัตกรรมทางการเงินที่ทันสมัย เพื่อเอื้อประโยชน์และช่วยเพิ่มประสิทธิภาพการทำงาน รวมถึงลดต้นทุนในการดำเนินงานให้กับลูกค้าได้อีกด้วย 
ล่าสุด ธนาคารได้แต่งตั้งผู้บริหารใหม่ 4 ราย ได้แก่ นายสุทธิพัฒน์ เสรีรัตน์  ดำรงตำแหน่ง ผู้ช่วยผู้จัดการใหญ่  สายการตลาดธุรกิจขนาดใหญ่ 4   ดูแลงานด้านการขยายตลาด พัฒนาผลิตภัณฑ์ บริการให้สอดล้องกับความต้องการของกลุ่มลูกค้าขนาดใหญ่   นายโสภณ อัศวานุชิต  ดำรงตำแหน่ง  ผู้ช่วยผู้จัดการใหญ่ สายCorporate Finance กลุ่ม GMTS ดูแลงานด้านวาณิชธนกิจ นางอรุณภรณ์  ลิ่มสกุล  ดำรงตำแหน่ง ผู้ช่วยผู้จัดการใหญ่ สายบริหารงาน CRM   ดูแลงานด้านการบริหารความสัมพันธ์ลูกค้า  และ electronic       channelและดร.สุทธาภา  อมรวิวัฒน์  ดำรงตำแหน่ง ผู้ช่วยผู้จัดการใหญ่ วิเคราะห์ความเสี่ยงสินเชื่อ  ดูแลกระบวนการประเมินการวิเคราะห์ความเสี่ยง และสร้างฐานข้อมูลด้านสินเชื่อ รวมทั้งวิเคราะห์โครงสร้างของ Portfolio”
นายสุทธิพัฒน์ เสรีรัตน์ เป็นผู้เชี่ยวชาญด้านการพัฒนาตลาดและผลิตภัณฑ์กลุ่มธุรกิจขนาดใหญ่ รวมถึงการดูแลความสัมพันธ์ลูกค้ามาอย่างยาวนาน โดยก่อนจะมาร่วมงานกับธนาคาร  นายสุทธิพัฒน์คร่ำหวอดอยู่ในสถาบันการเงินและบริษัทเงินทุนหลักทรัพย์ชั้นนำต่าง ๆ  ประสบการณ์ที่สั่งสมมาจึงเป็นประโยชน์อย่างสูงต่อการพัฒนางานด้านการตลาดธุรกิจขนาดใหญ่ของธนาคารให้เติบโตขึ้นในอนาคต ทั้งนี้ คุณสิทธิพัฒน์ จบการศึกษาระดับปริญญาโทด้านการเงินจาก California State University และระดับปริญญาตรีด้านการเงินจากจุฬาลงกรณ์มหาวิทยาลัย นายโสภณ อัศวานุชิต  เป็นผู้เชี่ยวชาญด้านยุทธศาสตร์การเงินและการลงทุน โดยเฉพาะการควบรวมกิจการ (Mergers &amp; Acquisition)    ก่อนมาร่วมงานกับธนาคาร  เคยดำรงตำแหน่งที่ปรึกษารองนายกรัฐมนตรีฝ่ายเศรษฐกิจและผู้อำนวยการสำนักงานโครงการต้นกล้าอาชีพ รวมทั้งมีส่วนร่วมในการพัฒนา วางแผน และกำหนดมาตรการกระตุ้นเศรษฐกิจในช่วงปีที่ผ่านมา ทางด้านยุทธศาสตร์การเงินและการลงทุน เคยผ่านประสบการณ์การทำงานกับบริษัทชั้นนำต่างชาติหลายแห่ง ทั้งมอร์แกน สแตนเลย์ บริษัทที่ปรึกษาแมคเคนซี่ และบริษัทที่ปรึกษาด้านการลงทุนและบริหารกองทุนของรัฐบาลบรูไน (Impremis Limited)        ด้านการศึกษา  จบปริญญาโทด้านบริหารรัฐกิจจาก Harvard University และบริหารธุรกิจจาก Massachusetts Institute &amp; Technology (MIT) สำหรับปริญญาตรี ได้รับทุนเล่าเรียนหลวง (King’s Scholarship) ไปศึกษาต่อที่ประเทศสหรัฐอเมริกาจนจบการศึกษาพร้อมกันทั้งด้านเศรษฐศาสตร์และวิศวกรรมศาสตร์ จาก University of California at Berkeley
นางอรุณภรณ์ ลิ่มสกุล มีความเชี่ยวชาญด้านการบริหารการตลาดและความสัมพันธ์ลูกค้า โดยก่อนมาร่วมงานกับธนาคาร มีประสบการณ์ในหลากหลายธุรกิจ ทั้งกลุ่มสื่อสารโทรคมนาคม และกลุ่มซีเมนต์และก่อสร้าง ได้แก่ บริษัท แอดวานซ์ อินโฟร์ เซอร์วิส จำกัด (มหาชน) และเครือซิเมนต์ไทย เป็นผู้บุกเบิกการทำ CRM ของ AIS, ก่อตั้งโปรแกรมSerenade เพื่อดูแลลูกค้ากลุ่ม VIP , มีประสบการณ์ด้านการสร้าง Brand และเป็นผู้จัดการผลิตภัณฑ์ ด้วยประสบการณ์ที่หลากหลายทางด้านการตลาดในธุรกิจที่มีการแข่งขันสูง จะเป็นประโยชน์ต่อการพัฒนางานด้านการตลาดและการดูแลลูกค้าของกลุ่มลูกค้าบุคคล เพื่อให้ธนาคารก้าวขึ้นมาเป็น Retail Banking อันดับหนึ่ง ด้านการศึกษา จบการศึกษาระดับปริญญาโท ด้านบริหารธุรกิจ จากสถาบันเทคโนโลยีแห่งเอเชีย (Asian Institute of Technology : AIT) 
ดร.สุทธาภา อมรวิวัฒน์  มีประสบการณ์ ความรอบรู้ทางด้านการบริหารความเสี่ยงสินเชื่อมายาวนาน ทั้งเกี่ยวกับผล กระทบด้านความเสี่ยงสินเชื่อที่มีต่อระบบเศรษฐกิจมหภาคในประเทศและภูมิภาคที่สำคัญทั่วโลก      ดร.สุทธาภา เคยร่วมงานในองค์กรระหว่างประเทศต่าง ๆ  อาทิ กองทุนการเงินระหว่างประเทศ International Monetary Fund (IMF) วอชิงตัน ดี.ซี. และธนาคารโลก รวมถึงหน่วยงานราชการ เช่น สำนักงานเศรษฐกิจการคลัง นอกจากนี้ ยังเคยดำรงตำแหน่งที่ปรึกษาคณะกรรมาธิการเศรษฐกิจการพาณิชย์และอุตสาหกรรม วุฒิสภา  ซึ่งเป็นประโยชน์อย่างยิ่งต่อการบริหารงานในธนาคารไทยพาณิชย์ ดร.สุทธาภา ได้รับทุนเล่าเรียนหลวง  (King's Scholarship)  และจบการศึกษาระดับปริญญาเอก ด้านเศรษฐศาสตร์และการบริหารจาก Massachusetts Institute of Technology  และระดับปริญญาตรีด้านคณิตศาสตร์ประยุกต์จาก  Harvard University นอกจากนี้  ดร.สุทธาภายังเป็นนักบริหารหญิงที่สร้างชื่อเสียงให้ไทย โดยในปี 2007 เคยได้รับรางวัลผู้นำรุ่นใหม่ของเอเชียแปซิฟิค และ ปี 2003 เคยได้รับรางวัล Working Woman of the Year อีกด้วย